text: बीजेपी की सबसे पुरानी सहयोगी पार्टी शिवसेना केन्‍द्र और महाराष्‍ट्र में सरकार के साथ ही है। इसके बावजूद हाल के दिनों में दोनों पार्टियों की तल्‍ख्‍ाी सामने आती रही है। इंटरव्‍यू के दौरान, उद्धव ने केन्‍द्र सरकार के खिलाफ आग उगलते हुए टीवी पर आने वाले एक परफ्यूम के एडवर्टिजमेंट का जिक्र करते हुए कहा, ”पूछा जाता है कि क्‍या चल रहा है, फॉग चल रहा है।’ उद्धव के अनुसार देश में भी ऐसी ही स्थिति है। उन्‍होंने कहा, ”कोई समझ नहीं पा रहा है कि आखिर हो क्‍या रहा है और कौन इसके पीछे है। शासन तो बदल गया लेकिन क्‍या आम आदमी की जिंदगी में कोई बदलाव आया है। इंटरव्‍यू लेने वाले सामना के संपादक संजय राउत ने जब पूछा कि क्‍या वे मोदी को निशाना बना रहे हैं तो उद्धव ने कहा, ”मैं समग्र रूप से देश के राजनैतिक नेतृत्‍व की बात कर रहा हूं। हमारे प्रधानमंत्री कश्‍मीर समेत देश के सभी राज्‍यों में जाते हैं, लेकिन इस वक्‍त वे कश्‍मीरी हिंदुओं के साथ क्‍यों नहीं हैं।